Den Vest-Sjællandske Avis, 1820-02-12
Over Begivenhederne i Spanien svæver en Blanding af Lys og Mørke; de synes i een Henseende at opklare sig, i en anden ere de bedækkede med et saa hemmelighedsfuldt Slør, at man forbliver endnu bestandig i Uvished om de offentlige Anliggenders sande Tilstand; det er mærkværdigt, at den Franske Ambassadeur, som er bestemt til Madrid, Prindsen af Montmorency Laval, og som allerede havde taget Afsked med Kongen, for at afgaae dertil, har atter opsat sin Afreise paa otte Dage; det er paafaldende, at den ministerielle Franske Tidende, Gazette de France, bevarer en aldeles Taushed om de Spanske Anliggender, og at det officielle Blad Moniteuren beretter intet officielt, men rapporterer kun, som en almindelig Avis, af private Correspondencer; og det er foruroeligende, og som man bemærker under 22de Januar fra de Spanske Grændser næsten ubegribeligt, at de Madrider Tidender aldeles tie og hvad der passerer i Andalusien. Courerer ankomme ikke nu som forhen, eller fortælle intet; kort sagt: vilde man lade sig forlede deraf, at giøre allehaande Formodninger, saa kunde man let falde paa den Tanke, at der passerer meget i de sydlige Provindser i Spanien (thi de nordlige ere roelige, som Klogskab byder at fortie, f. Ex., at de oprøriske Tropper have sat sig i Bevægelse, som Rygtet har fortalt, til de misfornøi de Provindser Granada og Valencia, for at udbrede Jnsurrectionen, der, eller, at General Freyre, som skal commandere mod Oprørerne, betiener sig af sin Magt til at negocere imellem dem og Hoffet, paa en Maade, som opvækker Betænkeligheder; der er skimtet noget frem, som kan lade formode en saadan Sagernes Tilstand. Men alt dette veed man ikke; det man veed, er, at alle de Efterretninger man har ere fra Cadix, at disse naae til den 18de Januar, og at det man der veed, er intet andet end Rygter, og saa godt som intet paalideligt, paa det nær, at denne Stad er in Salvo; at Gouverneuren blev ved en forklædt Officeer betimelig underrettet og Oprørernes Plan og reddede Staden; at biskoppen Hr. v. Cienfuegos gik strax omkring i Procession med sin hele Geistlighed og med Korset i Haanden og formanede Folket til Troeskab mod sin Relig on og sin Konge. Det man hører derfra til Fordeel for Jnsurgenterne er, at hele Artillerie skolen 1000 Mandstærk, med alle deres Officerer, ere gaaed over til Oprørerne, og at disse have indtaget og udtømt Arsenalet i La Carraca; ogsaa fortælles om dem, at de have besat alle Positioner omkring Bugten af Cadix, og at de commanderes af Oberst viroga, samt af den fængslede, men af dem befriede Artillerie-General Moscosso; men at den fangne Søeminister Cisneros skal være sluppet fra dem. Derimod fortælles paa den anden Side, at Jnsurgenterne svækkes Dag for Dag ved indbyrdes Uenigheder og Desertion, at de forskandse sig paa Øen Leon, og kun udgiøre 2000 Mand, hvorfra de have gjort et Udfald og mistet 700 Mand; at Jnsurrectionen vil snart være forbie, og at Rebellerne paa Leon vil blive nødte til at capitulere, at Folket har slet ikke viist nogen Jnterresse for Constitutionen, og at der hvor Tropperne have indsat republikanske Øvrigheder, har Folket strax afsat dem, saasnart disse droge bort. Alle disse Beretninger ere fra Cadix og fra Cadix allene; men i den Preussiske Statstidende læses en dermed overeenstemmende Relation, som synes at være af en officiel Kilde Kun Tiden kan opklare dette Mørke og Rolighedens og Fredens Venner ønske, at det maatte skee til det Gode.